Harro Harring

**Harro Paul Harring** (* 28. August 1798 üüb Ibenshoof bi Wobenbel uun Nuurdfresklun; † 15. Mei 1870 uun Saint Helier üüb Jersey) wiar en rewolutsioneer, dachter an mooler.

## Leewent

Harro Harring wiar di dring faan en büür, di leeder dikfööges wurd. Uun't tolhüs faan Hüsem hää'er liard. Leeder wul hi hal mooler wurd an ging tu't studiarin tu Kopenhuuwen an tu Dresden. Diar kaam'er mä radikaal studenten tuup, an sodenang begand hi, politiik tu maagin.

### Poliitisk leewent

1821 ging hi tu a *Philhellenisk Legioon* an wul mä a Greksen jin at Osmaansk Rik stridj. A Greksen wul oober ei föl faan ham wed, do ging'er tu Itaalien an frinjet mä't konstlerkolonii faan Room.

Uun Ingelun määt'er Lord Byron, an uun München skrääw'er faan 1823 bit 1826 för't teooter. 1826 an 1827 wiar Harring uun Wien, man Metternich jaaget ham ütj at lun. Uun München liard'er Heinrich Heine an di poliitiker Georg Fein käänen. Faan 1828 bis 1830 wiar Harring soldoot för't Rüsk Keiserrik uun Warschau. 1830 begand hi, för't rewolutsion tu stridjen. Hi skrääw för't bleed, dachtangen an romoonen, an saat ham för onertrakt natsioonen iin. Sin skraften wurd flooksis ferbeeden an hi salew muarsis ütj at lun jaaget. 
 
A onertrakt natsioonen tu hör freihaid tu ferhalpen, wurd sin leewentsapgoow. 1840 raiset hi tu Rio de Janeiro, am a suart slaawen tu redin. Mä Giuseppe Garibaldi wul hi a "Ferianet Stooten faan Süüd-Ameerikoo" grünjlei. 1843 ging'er tu New York, man foonj diar ei föl frinjer.

### At rewolutsioon faan 1848

Üs at Martsrewolutsion 1848 uun Sjiisklun ütjbruch, kaam'er weder tüs tu Euroopa. A 23. Jüüle 1848 hääl hi sin „Reede tu a Nuurdfresken“ üüb a markes faan Breetsteet. Diar wul hi en Nuurdfresk Republiik ütjrep. Uun Rendsborag werket hi för det republikaans bleed "Das Volk". 1849 raiset hi tu Noorweegen, Ingelun an Ameerikoo. 1854 maaget hi sin leetst grat rais tu Rio de Janeiro. Tuleetst hää Harro Harring üs mooler an magnetisöör werket.

### Eksiil üüb Jersey

A leetst leewentsjuaren ferbroocht'er uun aaremmud an alian üüb det kanooleilun Jersey. Hi wiar kraank an feeld ham ferfulagt. San loonsmaan Theodor Storm hää ham diarför iinsaat, dat hi tüs tu Nuurdfresklun kem moost. Man tuföören saat Harro Harring mä 71 juar sin leewent salew en aanj.

## Iarangen

* 1849 Iarenlasmoot faan a *Neuwerker Bürgerverein*.

## Skraften

**Blüthen der Jugendfahrt*, 1821
**Dichtungen*, 1821
**Erzählungen*, 1825
**Der Psariot. Der Khan. Poetische Erzählungen*, 1825
**Die Mainotten*, dramatische Gedichte, 1825
**Der Wildschütze*, Trauerspiel, 1825
**Der Student von Salamanca*, dramatisches Gedicht, 1825
**Cypressenlaub*, Erzählungen, 1825
**Theokla. Der Armenier*, Trauerspiele, 1827
**Erzählungen aus den Papieren eines Reisenden*,1827
**Szapary und Batthiany, Heldengedicht aus dem Ungarischen Türkenkriege*, 1828
**Serenaden und Phantasien eines friesischen Sängers, nebst Klängen während des Stimmens* (Vorläufer des Rhonghar Jarr), 1828
**Rhonghar Jarr. Fahrten eines Friesen in Dänemark, Deutschland, Ungarn, Holland, Frankreich, Griechenland, Italien und der Schweiz*, 1828
**Theokla. Der Armenier*, Trauerspiele, 1831 (2. Aufl.)
**Memoiren über Polen unter russischer Herrschaft. Nach zweijährigem Aufenthalt in Warschau*, 1831
**Die Schwarzen von Giessen, oder der Deutsche Bund*, Novelle, 1831
**Julius von Dreyfalken, des Schwärmers Wahn und Ende*, Roman, 1831
**Erzählungen aus den Papieren eines Reisenden*, 1831 (2. Aufl.)
**Erinnerungen aus Warschau. Nachträge zu den Memoiren über Polen*, 1831
**Faust im Gewande der Zeit. Ein Schattenspiel mit Licht*, 1831
**Der Renegat auf Morea*, Trauerspiel, 1831
**Rosabianca. Das hohe Lied des Friesischen Sängers (Harro Harring) im Exil*, 1831
**Der Pole. Ein Character-Gemälde aus dem dritten Decenium unsers Jahrhunderts*, 1831
**Der Livorneser Mönch*, Roman, 1831
**Der Carbonaro zu Spoleto*, politisch-satyrische Novelle, 1831
**Firn - Mathes, des Wildschützen Flucht. Szenen im Bayrischen Hochlande*, Novelle, 1831
**Der Russische Unterthan*, 1832
**Blutstropfen. Deutsche Gedichte*, 1832
**Die Völker. Ein dramatisches Gedicht*, 1832
**Gedanken über Wahrheit, Liebe und Gerechtigkeit. Entwurf zu einer Volksvertretung und zur Bildung eines Volkes, demokratischen Grundsätzen*, 1832
**Splitter und Balken. Erzählungen, Lebensläufe, Reiseblumen, Gedichte und Aphorismen, nebst Briefen über Literatur*, 1832
**Chronique scandaleuse des Petersburger Hofes seit den Zeiten der Kaiserin Elisabeth Oder: Geheime Memoiren zur politischen und Regentengeschichte des Russischen Reichs aus der Periode von 1740 bis zum Tode des Grosfürsten Constantin. Aus dem Nachlasse eines alten Staatsmannes*, 1832
**Die Möwe. Deutsche Gedichte*, 1835
**Traum des Scandinaviers*, 1839
**Poesie eines Scandinaven*, 1843
**, 1848.*
**Historisches Fragment über die Entstehung der Arbeiter-Vereine und ihren Verfall in communistische Speculationen*, 1852
**Dolores, Ein Charaktergemälde aus Süd-Amerika*, 1858-1859
**Die Dynastie*, Trauerspiel, 1859

## Literatüür

* Ellen Burditt McKey: *Rewriting Arcadia. An analysis of German philhellenic literature.* New Brunswick: Univ. Diss. 1994.
* Walter Grab: *Radikale Lebensläufe. Von der bürgerlichen zur proletarischen Emanzipationsbewegung.* Berlin: Verl. Ästhetik u. Kommunikation 1980. (= Ästhetik und Kommunikation; 5) .
* Hans-Ulrich Hamer: *Die schleswig-holsteinische Erhebung im Leben von Harro Harring.* Heide: Boyens 1998. .
* Thusnelda Kuehl:  Glückstadt: Hansen 1906. 
* Thomas Thode: *Harro Harring. Eine kommentierte Bibliographie seiner Werke.* Eutin: Eutiner Landesbibliothek 2005. .

## Luke uk diar
*  faan Thusnelda Kuehl, 1906
*: diar uun: , 1848

## Ferwisang efter bütjen
* Harro-Harring-Gesellschaft
* Der Rebell der Freiheit (amrum-news.de)

## Futnuuten